এটিএম সালাম, নবীগঞ্জ থেকে ॥ নবীগঞ্জের দীঘলবাকে অবস্থিত বিবিয়ানা গ্যাস কুপ থেকে ঘরে ঘরে গ্যাসের দাবীতে ফুঁসে উঠেছে ইউনিয়নবাসী। এক দফা দাবী নিয়ে দীঘলবাক ইউনিয়নবাসী ঐক্যবদ্ধভাবে রাজপথে আন্দোলনের ঘোষনা দিয়েছেন। এ ব্যাপারে গঠিত হয়েছে বিবিয়ানা নাগরিক সমাজ। গতকাল সোমবার বিকালে উপজেলার দীঘলবাক ইউনিয়নের কামারগাঁও সাইন বোর্ড বাজারে বিবিয়ানা নাগরিক সমাজের উদ্যোগে বিশাল জনসমাবেশ অনুষ্টিত হয়েছে। নাগরিক সমাজের সভাপতি ও ইউনিয়ন আওয়ামীলীগের সভাপতি গোলাম হোসেনের সভাপতিত্বে এবং সদস্য সচিব ও ইউনিয়ন বিএনপির সভাপতি আব্দুল বারিক রনি ও সুজাত মিয়া চৌধুরীর পরিচালনায় সমাবেশে প্রধান অতিথি ছিলেন ইউনিয়ন পরিষদের চেয়ারম্যান মোঃ ছালিক মিয়া। বিশেষ অতিথি হিসেবে বক্তব্য রাখেন বিবিয়ানায় গ্যাস বাস্তবায়ন কমিটির সভাপতি এডভোকেট শাহাজান সিরাজ, নুরগাওঁ মাদ্রাসার প্রিন্সিপাল মাওঃ হোসাইন আহমদ ...